Diari Oficial de la Generalitat Valenciana


Sumari del DOGV 4134, del 23-11-2001 (2001/10198)

Convocatòria i bases específiques per a cobrir, mitjançant concurs oposició, una plaça de tècnic d'administració especial, grup A, vacant en la plantilla de personal funcionari de l'Ajuntament de Puçol.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4134

Data del DOGV
:   23-11-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10064


Data del document
:   30-10-2001

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * administració local
    * concurs administratiu

Convocatòria i bases específiques per a cobrir, mitjançant concurs oposició, una plaça de tècnic d'administració especial, grup A, vacant en la plantilla de personal funcionari de l'Ajuntament de Puçol. [2001/F10978]
  
Mitjançant la Resolució de l'Alcaldia número 2.070/2001 es van aprovar les bases específiques que han de regir el procediment selectiu per a cobrir, mitjançant concurs oposició, una plaça de tècnic d'administració especial, grup A, amb destinació al departament de Tresoreria, vacant en la plantilla de personal funcionari de l'Ajuntament de Puçol, així com la convocatòria de les citades proves, amb el següent contingut:
  
Bases especifiques per a la provisió en propietat mitjançant concurs oposició lliure d'una plaça de tècnic d'administració especial vacant en la plantilla municipal. Oferta d'ocupació pública de 1995 de l'Ajuntament de Puçol.
  
1. Objecte de la convocatòria
  
És objecte de la present convocatòria la provisió en propietat, pel procediment de concurs oposició lliure, d'una plaça de tècnic d'administració especial, amb destinació al departament de Tresoreria, vacant en la plantilla de personal funcionari d'aquest ajuntament, pertanyent a l'escala d'administració especial, grup A.
  
2. Requisits dels aspirants
  
Per a ser admesos a la realització de les proves selectives, els aspirants hauran de complir els següents requisits, que hauran de complir-se en l'últim dia del termini de presentació de sol·licituds i mantenir-se durant tot el procés selectiu.
  
a) Tenir la nacionalitat espanyola o la de qualsevol estat membre de la Comunitat Europea.
  
b) Tenir complits els 18 anys, sense excedir de l'edat legal de jubilació.
  
c) Estar en possessió del títol de Llicenciat en Ciències Econòmiques o Empresarials.
  
d) No patir malaltia, ni estar afectats per limitació física o psíquica incompatible amb l'acompliment de les funcions o que les impossibilite.
  
e) No haver sigut separat, mitjançant expedient disciplinari del servei de cap administració pública, ni trobar-se inhabilitat per a l'acompliment de funcions públiques.
  
3. Sol·licituds
  
Qui desitge participar en les proves selectives haurà de presentar la corresponent instància dirigida a l'alcalde president, en la que faran constar que compleixen tots els requisits exigits en la convocatòria, i hauran d'adjuntar els comprovants següents:
  
- Resguard justificatiu d'haver abonat els drets d'examen, que es fixen en la quantitat de 7.000 pessetes. El pagament d'aquests drets s'efectuarà en el compte d'aquest ajuntament en Bancaixa, número 8631-5347-32-3255698306, o per gir postal o telegràfic, dirigit a la Tresoreria municipal, on s'indicarà clarament la plaça objecte de la convocatòria, així com la persona que realitza l'ingrés.
  
- Fotocòpia compulsada del DNI.
  
- Fotocòpia compulsada del títol exigit en la convocatòria.
  
La documentació que hauran d'aportar els aspirants per a acreditar que compleixen els requisits exigits en la convocatòria es farà mitjançant l'original o la fotocòpia compulsada o confrontada.
  
El termini de presentació de sol·licituds serà de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.
  
Les sol·licituds es presentaran en el Registre General de l'ajuntament o en la forma que determina l'article 38.4 de la Llei 30/1992, de 26 de novembre.
  
4. Admissió d'aspirants
  
Una vegada finalitzat el termini de presentació d'instàncies, l'Alcaldia Presidència dictarà una resolució, en el termini màxim d'un mes, declarant aprovades les llistes provisionals d'aspirants admesos i exclosos.
  
En aquesta resolució, que es publicarà en el Butlletí Oficial de la Província de València i al tauler d'anuncis, constarà el nom i cognoms dels aspirants admesos i exclosos i, si és procedent, el motiu de no admissió. Contra aquesta resolució es podrà presentar reclamació en el termini de 10 dies hàbils. Si es presenten reclamacions seran acceptades o refusades en la resolució per la qual s'aprove la llista definitiva, que es publicarà, així mateix, als llocs indicats per a la llista provisional.
  
En el mateix acte administratiu, s'indicarà, a més, el dia, data i hora del començament de les proves selectives, l'ordre d'actuació dels aspirants i la composició dels tribunals. Tot això sense perjuí del que disposa l'article 71 de la Llei 30/1992, de 26 de novembre, pel que fa a l'esmena de deficiències.
  
5. Tribunal qualificador
  
- President: el president de la corporació o un membre d'aquesta que delegue.
  
- Secretari: el secretari de la corporació o funcionari d'aquesta que delegue, que actuarà amb veu però sense vot.
  
- Vocals:
  
· Un representant del professorat oficial, designat per la Direcció General d'Administració Territorial.
  
· Un representant de l'administració del Govern Valencià, designat per la Direcció General d'Administració Territorial.
  
· El funcionari que ocupe la direcció del respectiu servei dins de l'especialitat o un tècnic superior o un expert designat pel president de la corporació municipal.
  
· Un funcionari de carrera, designat per la corporació a proposta de la Junta de Personal o per l'òrgan de representació del personal si n'hi haguera.
  
· Un membre de la corporació, a designar entre els representants dels grups polítics municipals. O bé, un funcionari de carrera designat pels representants dels grups polítics municipals.
  
· Un membre de la corporació, a designar entre els representants dels grups polítics municipals. O bé, un funcionari de carrera designat pels representants dels grups polítics municipals.
  
- A més assistiran:
  
· Amb veu però sense vot: un representant sindical.
  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu però no vot.
  
6. En allò no previst en aquestes bases específiques regirà el que es disposa en les bases generals publicades en els butlletins oficials de la província número 299, de data 17.12.1997, número 76, de data 31.03.1998, i número 109, de data 09.05.2000; i en els diaris oficials de la Generalitat Valenciana número 3.145, de data 18.12.1997, número 3.228, de data 23.04.1998, i número 3.744, de data 08.05.2000.
  
7. Fase d'oposició
  
7.1. Primer exercici. Obligatori i eliminatori
  
Consistirà en la realització per escrit d'una prova de coneixements referida als continguts del programa recollits en l'apartat A) Temari de matèries comunes.
  
L'exercici consistirà en un test de cent preguntes amb tres respostes alternatives, sent-ne només una d'aquestes correcta. El temps de realització serà de 90 minuts.
  
7.2. Segon exercici. Obligatori i eliminatori
  
Consistirà en el desenvolupament per escrit, durant un temps mínim de tres hores i un màxim de quatre, a determinar pel tribunal, de dos temes elegits entre tres extrets a l'atzar de l'apartat B) Temari de matèries específiques relacionades amb el lloc de treball.
  
Una vegada conclosa la prova, els exercicis seran introduïts en un sobre tancat i quedaran en custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
7.3. Tercer exercici. Obligatori i eliminatori
  
Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits pràctics referits a matèries jurídiques o econòmiques, segons l'objecte de la convocatòria, i que seran fixades pel tribunal immediatament abans de realitzar-se l'exercici.
  
7.4. Quart exercici. Obligatori i no eliminatori
  
Consistirà a traduir del valencià al castellà i viceversa, d'acord amb la normativa sobre l'ús del valencià de la Generalitat Valenciana, un text proposat pel tribunal, en un temps màxim d'una hora.
  
8. Qualificació dels exercicis
  
- El primer exercici es qualificarà de 0 a 10 punts, sent necessari obtenir per a superar-lo un mínim de 5 punts.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
- El segon exercici es qualificarà de 0 a 10 punts, sent necessari obtenir per a superar-lo un mínim de 5 punts.
  
En aquest exercici el tribunal apreciarà fonamentalment la capacitat i formació general, la precisió i rigor en l'exposició i la claredat d'idees.
  
- El tercer exercici es qualificarà de 0 a 10 punts, sent necessari obtenir per a superar-lo un mínim de 5 punts.
  
- El quart exercici es qualificarà de 0 a 1 punt, i no tindrà caràcter eliminatori.
  
En cas d'empat entre aspirants, l'ordre s'establirà atenent el que disposa la base novena, apartat 9.4.5, de les generals.
  
El resultat final s'obtindrà sumant les puntuacions obtingudes pels aspirants en cada exercici.
  
9. Fase de concurs
  
Només podran participar en la fase de concurs els aspirants que hagen superat els exercicis de la fase d'oposició.
  
Els mèrits al·legats pels participants hauran d'haver sigut obtinguts o computats fins a la data de finalització del termini de presentació d'instàncies.
  
La valoració dels mèrits al·legats i degudament acreditats pels aspirants en la fase de concurs s'ajustarà al següent barem:
  
1. Coneixements del valencià:
  
Per coneixements del valencià es valorarà fins a un màxim d'1 punt, d'acord amb la possessió del corresponent certificat expedit per la Junta Qualificadora de Coneixements de Valencià, i qualsevol altre títol de valencià homologat per aquest organisme.
  
Coneixement del grau elemental: 0,50 punts
  
Coneixement del grau mitjà: 0,75 punts
  
Coneixement del grau superior: 1 punt
  
En el supòsit de posseir diversos certificats, només es valorarà el de nivell superior.
  
2. Cursos de formació i perfeccionament:
  
Es valorarà fins a un màxim de 3 punts.
  
Només es valoraran els cursos convocats i organitzats per la universitat, instituts o escoles oficials de funcionaris, o altres entitats sempre que en aquest últim cas hagueren sigut homologats per l'Institut Valencià d'Administració Pública. Així mateix es valoraran els cursos de formació contínua dins de l'acord nacional de formació contínua en les administracions públiques en qualsevol de les seues edicions.
  
2.1. Cursos de formació i perfeccionament genèrics relacionats amb l'administració local:
  
La valoració de cada curs s'efectuarà en funció de la seua duració d'acord amb la següent escala:
  
De 10 o més hores: 0,10 punts
  
De 25 o més hores: 0,25 punts
  
De 50 o més hores: 0,50 punts
  
De 100 o més hores: 1 punt
  
2.2. Cursos de formació i perfeccionament específics relacionats amb les tasques pròpies de la plaça que es convoca:
  
La valoració de cada curs s'efectuarà en funció de la seua duració d'acord amb l'escala següent:
  
De 10 o més hores: 0,20 punts
  
De 25 o més hores: 0,50 punts
  
De 50 o més hores: 1 punt
  
De 100 o més hores: 2 punts
  
3. Per serveis prestats en plaça o lloc anàleg, en el mateix grup de funcionaris o categoria laboral:
  
Es valoraran els treballs realitzats en l'administració local, organismes autònoms dependents d'aquesta o empreses públiques municipals amb 0,50 punts per any treballat, fins a un màxim de 2 punts.
  
A aquests efectes no es computaran els períodes de temps inferiors a l'any.
  
Els serveis prestats hauran d'acreditar-se mitjançant certificat en què es faça constar el temps treballat i les funcions assignades al lloc de treball, o els documents acreditatius de les empreses on l'aspirant ha treballat.
  
4. Entrevista: fins a un màxim d'1 punt.
  
10. Publicitat de les llistes
  
10.1. En finalitzar cada un dels quatre exercicis de la fase d'oposició, el tribunal publicarà al lloc de l'examen i al tauler d'anuncis d'aquest ajuntament, la relació d'aspirants amb expressió del seu nom, cognoms, DNI i la puntuació obtinguda. S'entendrà que han superat l'exercici corresponent únicament aquells aspirants que hagen obtingut la puntuació mínima exigida per a superar cada un dels exercicis, segons el que disposa la base 8 d'aquesta convocatòria.
  
10.2. Una vegada finalitzada la fase d'oposició, el tribunal, mitjançant anunci, publicarà al tauler d'anuncis d'aquest ajuntament la llista amb la qualificació final de la fase d'oposició, que constituirà la llista dels aspirants que han superat la fase d'oposició, per ordre de puntuació, i que han de passar a la fase de concurs.
  
Als aspirants inclosos en la citada llista se'ls concedirà un termini de 10 dies hàbils perquè presenten un currículum acompanyat de tots aquells documents acreditatius dels mèrits previstos en la base 9 d'aquesta convocatòria.
  
10.3. Una vegada baremats els mèrits, el tribunal exposarà al tauler d'anuncis de l'ajuntament la llista d'aspirants amb la puntuació obtinguda en la fase de concurs, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
10.4. Resoltes les possibles al·legacions i esmenes, el tribunal, mitjançant anunci, publicarà al tauler d'anuncis d'aquest ajuntament la relació definitiva d'aspirants aprovats per la seua ordre de puntuació total.
  
En cap cas, el tribunal podrà declarar que han aprovat el procés selectiu un número superior al de llocs de treball convocats.
  
Annex
  
Programa temari
  
A) Matèries comunes
  
Tema 1. La Constitució Espanyola de 1978. Estructura i principis fonamentals, drets i deures: la seua garantia i suspensió. Principis rectors de la política social i econòmica. La Corona.
  
Tema 2. Les Corts Generals. Composició, atribucions i funcionament. Elaboració de les lleis. Lleis estatals i autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern, especial referència als tractats de la Comunitat Europea.
  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: el Defensor del Poble i El Tribunal de Comptes. El poder judicial.
  
Tema 4. El Tribunal Constitucional. Organització, composició i funcions. Classes i efectes de les sentències. Reforma constitucional.
  
Tema 5. Organització territorial de l'estat. Principis generals. Les comunitats autònomes. Distribució de competències. Relacions entre l'estat i les comunitats autònomes. Finançament de les comunitats autònomes. L'administració local.
  
Tema 6. L'administració de l'estat: organització central. El Consell de Ministres. El president del Govern. Els ministres. Secretaris d'estat. Subsecretaris. Secretaries generals i directors. Òrgans consultius.
  
Tema 7. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Aprovació i reforma. Competències de la Generalitat Valenciana i el seu desenvolupament normatiu. Especial referència al règim local: desenvolupament legal i reglamentari.
  
Tema 8. La Generalitat Valenciana: institucions. Les Corts: composició, constitució i funcions. Llei de Govern Valencià. El president de la Generalitat, elecció, estatut personal i atribucions.
  
Tema 9. L'administració local en la Constitució de 1978. El principi d'autonomia: el seu significat i abast. Garantia constitucional de l'autonomia local. La doctrina del Tribunal Constitucional.
  
Tema 10. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. El reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics. Principi de jerarquia i de competència.
  
Tema 11. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Conservació, conversió i revalidació. Irregularitats no invalidants. Revisió dels actes administratius: classes. Actes presumptes: requisits i efectes.
  
Tema 12. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Els subjectes. Les fases del procediment administratiu: iniciació, ordenació, instrucció i terminació del procediment administratiu. Procediments especials. L'ús social del valencià: la Llei d'Ús i Ensenyament del Valencià de la Generalitat Valenciana.
  
Tema 13. Els recursos administratius: concepte i classes. Les reclamacions economicoadministratives. Les reclamacions prèvies a l'exercici de les accions civils i laborals.
  
Tema 14. La jurisdicció contenciosa administrativa. Les parts. Actes impugnables. Idea general del procés.
  
Tema 15. Els contractes administratius. Concepte i classes. La preparació dels contractes. Formes d'adjudicació. Lliure concurrència. Elements del contracte administratiu. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Tema 16. Concepte i règim jurídic del domini públic. El domini públic especial: aigües, mines, carreteres, muntanyes. Règim d'aprofitament i utilització. Reserves demanials. Competències de les distintes administracions públiques.
  
Tema 17. Hisenda pública: principis constitucionals. Recursos: classes i elements. Gestió. Recaptació i inspecció de tributs. Les lleis de pressupostos generals de l'estat.
  
Tema 18. La responsabilitat civil. Classes i requisits. L'acció de responsabilitat. La responsabilitat penal dels membres de les corporacions locals. Delictes comesos per funcionaris públics. Penes. Especial referència a la inhabilitació.
  
B) Matèries específiques relacionades amb el lloc de treball.
  
Tema 1. L'alcalde. Atribucions. Els tinents d'alcalde. Altres òrgans unipersonals en la gestió desconcentrada del municipi: la seua relació amb l'alcalde. Règim jurídic de l'activitat de l'alcalde: resolucions del president de la corporació, recursos i responsabilitat.
  
Tema 2. El ple de l'ajuntament: composició i atribucions. La comissió de govern: composició, nomenament i atribucions. Les comissions informatives. Les juntes de districte i altres òrgans de gestió desconcentrada.
  
Tema 3. Règim de sessions i acords de les corporacions locals. Normes reguladores. Les sessions. Les seues classes, requisits i procediment de celebració i constitució. Especial referència a la sessió constitutiva de la corporació després del procés electoral.
  
Tema 4. Els acords de les corporacions locals. Classes i formes. Sistemes de votació. Informes del secretari i de l'interventor. Actes i certificats. Les resolucions del president de la corporació.
  
Tema 5. Règim d'impugnació dels actes i acords locals. La impugnació per les corporacions locals de les disposicions i actes d'altres administracions públiques que lesionen la seua autonomia. Exercici d'accions.
  
Tema 6. La contractació local: principis generals i peculiaritats del règim local respecte a la tipologia dels contractes, adjudicació i formalització. Especial consideració a l'extinció de contractes i a les garanties i responsabilitat de la contractació.
  
Tema 7. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.
  
Tema 8. Fórmules específiques de cooperació de l'administració de l'estat i de les comunitats autònomes i dels particulars en la gestió dels serveis de les entitats locals. Assistència i cooperació de les diputacions provincials amb els municipis, en especial en matèria d'obres i serveis. Fórmules associatives de municipis per a la prestació de serveis.
  
Tema 9. Personal al servei de les entitats locals: plantilles. Funcionaris de carrera d'administració local. Funcionaris interins. Personal eventual i laboral. Oferta pública d'ocupació. La selecció. Relacions de llocs de treball i la provisió d'aquests.
  
Tema 10. Drets del personal al servei de l'administració local. Drets de sindicació, participació i negociació en les condicions de treball. Dret de vaga i l'exercici d'aquest. Drets passius i de seguretat social. La seguretat social dels funcionaris d'administració.
  
Tema 11. Retribucions del personal de les entitats locals. Retribucions dels funcionaris: bàsiques i complementàries. Adquisició i liquidació de drets econòmics. Pagament de retribucions al personal en actiu. Personal laboral: nòmines, altes i baixes, justificació.
  
Tema 12. Autonomia financera de les entitats locals. Legislació aplicable en matèria d'hisendes locals. Competències de les entitats locals en matèria tributària. La Llei Reguladora d'Hisendes locals: contingut, principis generals i dret transitori. La coordinació de les hisendes estatal, autonòmica i local.
  
Tema 13. Imposició i ordenació dels tributs locals. Les ordenances fiscals, contingut i procediment d'aprovació. Reclamacions i recursos en matèria tributària. Ingressos locals no impositius, especial referència al crèdit local. Ingressos de dret privat. Subvencions i altres ingressos de dret públic. Les tarifes dels serveis públics. Règim jurídic de les taxes, contribucions especials i preus públics. La gestió, recaptació i inspecció dels tributs locals.
  
Tema 14. Els impostos locals. L'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.
  
Tema 15. El pressupost de les entitats locals. Estructura. Procediment d'aprovació, execució i liquidació. Modificacions de crèdit. Règim pressupostari d'empreses i organismes autònoms de les entitats locals.
  
Tema 16. Fases d'aprovació de la despesa i ordenació del pagament. Control i intervenció de la despesa i règim de comptes. Nou sistema de comptabilitat pública local: principis generals.
  
Tema 17. La Llei General Pressupostària. Contingut, objectius i principis.
  
Tema 18. Les lleis de pressupostos generals de l'estat. Configuració històrica del pressupost de l'estat. La llei de pressupostos en l'ordenament espanyol. Concepte legal. El pressupost en l'estat contemporani. Els principis pressupostaris.
  
Tema 19. L'ordenament tributari estatal. Estructura del sistema tributari. Tributs estatals.
  
Tema 20. Tributs autonòmics i locals. Principis constitucionals.
  
Tema 21. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. La pròrroga pressupostària.
  
Tema 22. L'estructura pressupostària. Els crèdits del pressupost de despeses: delimitació, situació i nivells de vinculació jurídica. Els principis pressupostaris.
  
Tema 23. Les modificacions de crèdit: classes, concepte, finançament i tramitació.
  
Tema 24. L'execució del pressupost de despeses i d'ingressos: fases. Els pagaments a justificar. Les bestretes de caixa fixa. Les despeses de caràcter plurianual.
  
Tema 25. Els projectes de despesa. Les despeses amb finançament afectat: especial referència a les desviacions de finançament.
  
Tema 26. La liquidació del pressupost. Tramitació. Els romanents de crèdit. El resultat pressupostari: concepte, càlcul i ajustos.
  
Tema 27. El romanent de tresoreria: concepte i càlcul. Anàlisi del romanent de tresoreria per a despeses amb finançament afectat i del romanent de tresoreria per a despeses generals.
  
Tema 28. El sistema de tresoreria. Breu història dels tresorers-depositaris de fons. El pas de la funció caixer-depositari a la funció tresorera. Regulació actual de la funció tresorera.
  
Tema 29. Concepte i raons que justifiquen la preocupació per la gestió de la liquiditat. El principi d'unitat de caixa i les seues excepcions. L'objectiu de gestionar liquiditat. El romanent de tresoreria i el cash flow financer. Principals indicadors econòmics en termes de tresoreria.
  
Tema 30. El subsistema d'ingressos. Característiques del sistema actual d'estructuració dels recursos locals. La distribució temporal dels ingressos ordinaris. El procés de cobrament. Les formes d'ingrés. L'ingrés descentralitzat i el cobrament en entitats col·laboradores de l'administració. Els mitjans de cobrament.
  
Tema 31. El subsistema de pagaments. El pla de disposició de fons. L'ordenació del pagament. La prioritat en el pagament. Les formes de pagament.
  
Tema 32. L'estructura de la tresoreria. L'organització interna: unitat central de tresoreria. Serveis auxiliars. L'organització externa: Estructura bancària.
  
Tema 33. La comptabilitat general i la seua evolució. La comptabilitat en el sector públic: el model estatal. El nou sistema comptable en l'administració local. Fins de la comptabilitat.
  
Tema 34. La instrucció de comptabilitat per a l'administració local: estructura i contingut. Documents comptables. Llibres de comptabilitat.
  
Tema 35. La comptabilitat de les operacions de crèdits. Consideracions generals. Operacions de préstec i operacions de tresoreria.
  
Tema 36. Comptabilització de l'execució del pressupost. Autorització. Disposició. Reconeixement i liquidació de drets i obligacions.
  
Tema 37. L'immobilitzat en les entitats locals. Classificació. Tractament comptable. Criteris de valoració. Les amortitzacions.
  
Tema 38. El compte general de les entitats locals. Els estats i comptes anuals i annexos de l'entitat local i els seus organismes autònoms: Contingut i justificació. Els comptes de les societats mercantils. Tramitació del compte general. Una altra informació a subministrar al ple, als òrgans de gestió i a altres administracions públiques.
  
Tema 39. El control intern de la gestió econòmica local: necessitat i manifestacions. La funció interventora. Especial referència als inconvenients. Garanties dels òrgans de control intern.
  
Tema 40. El control financer: concepte i extensió. Objectius i tècnica operativa. Els informes i la seua tramitació. El control financer com a substitut de la funció interventora respecte a la gestió econòmica dels organismes autònoms amb activitats industrials, comercials, financeres o anàlogues. Els controls d'eficàcia i eficiència.
  
Tema 41. El control extern: competència. Extensió. Tramitació. Els informes del tribunal de comptes. Possibles responsabilitats derivades dels actes i omissions en matèria de gestió econòmica local: causes i classes de responsabilitat. Atenció especial a la responsabilitat comptable.
  
Tema 42. La gestió tributària en l'administració local. La competència de les entitats locals en la gestió tributària. Gestió recaptatòria en l'administració local: la seua importància. Òrgans recaptadors en l'administració local: enumeració i competències.
  
Tema 43. El deute tributari: components. Formes d'extinció del deute tributari. El pagament. Obligats al pagament. Deutors principals. Responsabilitat solidària i subsidiària. Temps de pagament. Mitjans de pagament. Justificants del pagament.
  
Tema 44. Garanties de pagament. Efectes del pagament. Ajornament i fraccionament de deutes.
  
Tema 45. Altres formes d'extinció dels deutes: enumeració. La prescripció. Compensació. Condonació. Insolvència. Recaptació en període voluntari. Procediment i lloc d'ingrés. Terminis d'ingrés.
  
Tema 46. El procediment de constrenyiment (I): definició i caràcter. Potestat d'utilitzar la via de constrenyiment en l'administració local. Iniciació i efectes. Impugnació del recàrrec de constrenyiment. Suspensió.
  
Tema 47. El procediment de constrenyiment(II): Notificació. Títols per a l'execució. La provisió de constrenyiment. Recursos administratius contra la provisió de constrenyiment. Terminis d'ingrés.
  
Tema 48. El procediment de constrenyiment (III): L'embargament de béns. La provisió d'embargament. Béns inembargables. L'embargament de diners.
  
Tema 49. El procediment de constrenyiment (IV): L'embargament de béns immobles. Actuacions posteriors a l'embargament. Subhastes. Costes. Adjudicació de béns a l'administració local. Crèdits incobrables. Finalització de l'expedient de constrenyiment.
  
Tema 50. El servei de recaptació. Gestió directa. El personal al servei de recaptació en les corporacions locals. Distintes fórmules de gestió directa. Gestió cedida. Cessió a altres administracions. El paper de les diputacions.
  
Tema 51. Els recursos de les hisendes locals en el marc de la Llei 39/1988. Marc general del nou sistema de recursos tributaris de les entitats locals. El poder tributari derivat de les entitats locals. Principis del sistema tributari. Normes de gestió dels tributs locals.
  
Tema 52. La potestat reglamentària de les entitats locals. La imposició i ordenació dels tributs locals.
  
Tema 53. La revisió administrativa dels actes dictats en via de gestió dels tributs locals. El recurs de reposició i procediments especials de revisió.
  
Tema 54. Les taxes i els preus públics. Concepte. Fet imposable. Subjectes passius. Base imposable. Quota i meritació. Tipus de gravamen i deute tributari.
  
Tema 55. Les contribucions especials. Concepte. Fet imposable. Subjectes passius. Base imposable. Quota i meritació. Tipus de gravamen i deute tributari. Criteris de repartiment i quotes d'urbanització.
  
Tema 56. L'impost sobre béns immobles de naturalesa urbana. Concepte i naturalesa. Fet imposable. Beneficis fiscals. Subjecte passiu. Base imposable i base liquidable. Quota tributària. Període impositiu i meritació. Gestió de l'impost.
  
Tema 57. L'impost sobre activitats econòmiques. Naturalesa. Fet imposable. Beneficis fiscals i subjecte passiu. Quota tributària. Període impositiu i meritació. Gestió de l'impost. El recàrrec de les províncies.
  
Tema 58. L'impost sobre vehicles de tracció mecànica. Naturalesa i fet imposable. Subjecte passiu. Base imposable, quota i meritació. Gestió.
  
Tema 59. L'impost sobre construccions, instal·lacions i obres. Naturalesa i fet imposable. Subjecte passiu. Base imposable, quota i meritació. Gestió.
  
Tema 60. L'impost sobre l'increment de valor dels terrenys de naturalesa urbana. Naturalesa i fet imposable. Subjecte passiu. Base imposable, quota i meritació. Gestió.
  
Tema 61. El crèdit local. Naturalesa jurídica. Finalitat i duració. Competència. Límits i requisits per a la concertació d'operacions de crèdit.
  
Tema 62. L'empresa mercantil. L'empresari individual: capacitat i prohibicions. Prova, adquisició i pèrdua de la qualitat d'empresari. Exercici del comerç per persona casada. L'empresari estranger.
  
Tema 63. Les societats mercantils: concepte i classificació. Requisits de constitució de les societats mercantils. Societat irregular. Nacionalitat de les societats. Les societats col·lectives i comanditàries.
  
Tema 64. La societat de responsabilitat limitada: principals notes del seu règim jurídic.
  
Tema 65. La societat anònima: concepte i caràcters. Fundació. Escriptura social i estatuts. Accions i obligacions. Òrgans de les societats anònimes.
  
Tema 66. Els títols valors. Concepte i classificació. Els títols nominatius a l'ordre i al portador. La lletra de canvi: concepte i requisits formals.
  
Tema 67. El xec. Analogies i diferències amb la lletra de canvi.
  
Tema 68. Contractes bancaris. Classificació. El depòsit bancari. Els préstecs bancaris. El descompte bancari.
  
Tema 69. La comptabilitat mercantil. Comptabilitat formal: llibres obligatoris. Requisits dels llibres. Conservació dels llibres. Eficàcia probatòria. Comunicació i exhibició de llibres.
  
Tema 70. Comptabilitat material: comptes anuals. Verificació i dipòsit dels comptes anuals.
  
Tema 71. El pla general de comptabilitat. Estructura. Principis comptables.
  
Tema 72. L'empresa pública municipal. Consideracions econòmiques. Les normes d'auditoria del sector públic.
  
Contra la present convocatòria i tots els actes administratius definitius que es deriven d'aquesta, els interessats podran interposar els recursos oportuns en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa pública perquè se'n prenga coneixement general i als efectes oportuns.